கேள்வி: கோவெலமுடி பாப்பையா பற்றி விளக்கவும்.
பதில்: கோவெலமுடி பாப்பையா (''Kovelamudi Bapayya'') ஓர் இந்தியத் திரைப்பட இயக்குநர் (திரைப்படம்). இவர், தெலுங்கு மொழி மற்றும் இந்தி மொழிகளில் சுமார் 80 படங்களை இயக்கியுள்ளார். பாப்பையா பிரபல இயக்குநர் கோவெலமுடி ராகவேந்திர ராவ் உறவினரும் மற்றும் இயக்குநர் மற்றும் தயாரிப்பாளர் கோ. சூ. பிரகாஷ் ராவ் மருமகனும் ஆவார்.
கேள்வி: கோவெலமுடி பாப்பையா - ஆரம்பகால வாழ்க்கை. குறித்து விரிவாக சொல்லுங்கள்.
பதில்: ஐதராபாத்து (இந்தியா) பிறந்த பாப்பையா தனது இளம் வயதிலேயே தனது பெற்றோர்களை இழந்தார். பிரபல திரைப்படத் தயாரிப்பாளரான தனது தந்தைவழி மாமா கோ. சூ. பிரகாஷ் ராவ்என்பவரால் இவர் வளர்க்கப்பட்டார். இவருக்கு பத்மா மற்றும் சாமுண்டீசுவரி என்ற இரண்டு மகள்களும் உள்ளனர். பாப்பையா விசயவாடா மற்றும் சென்னையில் படித்தார்.
கேள்வி: கோவெலமுடி பாப்பையா - தொழில் வாழ்க்கை குறித்து விரிவாக சொல்லுங்கள்.
பதில்: பிரபல இயக்குநர் கே. பி. திலக் என்பவரின் கீழ் முத்து பிட்டா (1956), ''எம். எல். ஏ.'' (1957), ''அட்டா ஒகிண்டி கோடலே'' (1958) போன்றத் திரைப்படங்களில் உதவியாளராக பணியாற்றி தனது திரைப்பட வாழ்க்கையைத் தொடங்கினார். பின்னர் சுரேஷ் புரொடக்சன் சார்பில் 1964 ஆம் ஆண்டில் தயாரிக்கப்பட்ட முதல் படமான ''ராமுடு பீமுடு'' படத்தில் தப்பி சாணக்கியாவுடன் பணியாற்றினார். இந்தப் படம் பின்னர், தமிழில் 1965ஆம் ஆண்டு எம். ஜி. ஆர், நம்பியார், சரோஜா தேவி, கே. ஏ. தங்கவேலு , நாகேஷ் ஆகியோரின் நடிப்பில் எங்க வீட்டுப் பிள்ளை என்ற பெயரில் வெளிவந்தது. 1970 ஆம் ஆண்டில் ''துரோகி'' என்ற திரைப்படத்தின் மூலம் தெலுங்குத் திரைப்படத்துறை பாப்பையா அறிமுகமானார். தயாரிப்பாளர் டி. ராமா நாயுடு இந்த படத்தை இயக்க இவருக்கு வாய்ப்பு வழங்கினார். இத்திரைப்படத்தில் வாணிஸ்ரீ மற்றும் ஜக்கையா ஆகியோர் முக்கிய கதாபாத்திரங்களில் நடித்திருந்தனர். 1975 இல் ''சொக்காடு'' என்ற தெலுங்குத் திரைப்படம் மூலம் பாப்பையா பெயரையும் புகழையும் சம்பாதித்தார். இது 19 டிசம்பர் 1975 அன்று வெள்ளித்திரைக்கு வந்து மீண்டும் 1 ஜனவரி 1976 அன்று வெளியிடப்பட்டது. இதில் சோபன் பாபு, ஜெயசித்ரா மற்றும் ஜெயசுதா ஆகியோர் முக்கிய வேடங்களில் நடித்திருந்தனர். இந்த படம் இரண்டு பிலிம்பேர் விருதுகள் வென்றது. அப்போதைய ஒருங்கிணைந்த ஆந்திரப் பிரதேசம் (1956–2014) 17 திரையரங்குகளில் இந்தப் படம் நூறு நாட்கள் ஓடியது.